Министърът на здравеопазването е първият българин , ваксиниран срещу коронавирус Започва ваксинация на медицинския персонал във ВМА - София , Пловдив и Бургас Министърът на здравеопазването Костадин Ангелов е първият българин , ваксиниран срещу коронавирус . Ваксинацията на министъра беше извършена в столичната болница „ Св . Анна “ ( Окръжна болница ) . Ваксината бе поставена и на д - р Рада Прокопова , началник на Отделението по кардиология към Клиниката по вътрешни болести и ръководител на COVID отделенията в лечебното заведение , както и на Ани Кирова , медицинска сестра в Клиниката по анестезиология и интензивно лечение , съобщава Dnes.bg . Министърът коментира след поставянето на ваксината , че няма търпение да се види с баща си без да се притеснява , че може да го зарази с коронавирус . Сред първите ваксинирани ще са и медиците от Военномедицинска академия – София ( ВМА ) . Първият ваксиниран в лечебното заведение беше ген . - майор Венцислав Мутафчийски , който е и председател на щаба да борба с коронавируса . Мутафчийски уточни , цитиран от Фокус , че днес ще бъдат ваксинирани 80 души от медицинския състав на болницата . „ Убедени сме , че всеки трябва да се ваксинира , за да се спре пандемията “ , коментира той . Днес ще бъдат ваксинирани и 163 медицински лица от 12 - те болници в Пловдив . През следващите 4 дни се предвижда ваксинирането на още 440 медици , като общо те ще са над 600 души . Започва ваксинацията за коронаверус и в Бургас , като днес ще бъде поставена ваксината на медиците от Комплексния онкологичен център в града . Днес започва ваксинацията за коронавирус в целия ЕС с първата сертифицирана в блока ваксина - тази на Pfizer / BionTech .